CELEX: 32012D0399
Language: et
Date: 2012-07-10 00:00:00
Title: 2012/399/EL: Nõukogu otsus, 10. juuli 2012 , Euroopa Liidu võetava seisukoha kohta EMP Ühiskomitees seoses EMP lepingu XIII lisa ( „Transport” ) muutmisega

18.7.2012   
            
            
               ET
            
            
               Euroopa Liidu Teataja
            
            
               L 188/1
            
         NÕUKOGU OTSUS,
   10. juuli 2012,
   Euroopa Liidu võetava seisukoha kohta EMP Ühiskomitees seoses EMP lepingu XIII lisa („Transport”) muutmisega
   (2012/399/EL)
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eelkõige selle artikli 91 lõiget 1 koostoimes artikli 218 lõikega 9,
   võttes arvesse nõukogu 28. novembri 1994. aasta määrust (EÜ) nr 2894/94 Euroopa Majanduspiirkonna lepingu rakendamise korra kohta, (1) eriti selle artikli 1 lõiget 3,
   võttes arvesse Euroopa Komisjoni ettepanekut
   ning arvestades järgmist:
   
               (1)
            
            
               Euroopa Majanduspiirkonna lepingu (2) („EMP leping”) XIII lisa sisaldab transporti käsitlevaid erisätteid ja -korda.
            
         
               (2)
            
            
               EMP lepingusse tuleks inkorporeerida Euroopa Parlamendi ja nõukogu 17. mai 2006. aasta direktiiv 2006/38/EÜ, millega muudetakse direktiivi 1999/62/EÜ raskete kaubaveokite maksustamise kohta teatavate infrastruktuuride kasutamise eest (3).
            
         
               (3)
            
            
               On asjakohane lisada EMP lepingule säte, mis võimaldab üleeuroopalise teedevõrgu suhtes kohaldatava teemaksukorralduse kohandamist Norras.
            
         
               (4)
            
            
               Seetõttu tuleks EMP lepingu XIII lisa vastavalt muuta.
            
         
               (5)
            
            
               Euroopa Liidu võetav seisukoht EMP Ühiskomitees peaks põhinema lisatud otsuse eelnõul,
            
         ON VASTU VÕTNUD KÄESOLEVA OTSUSE:
   Artikkel 1
   Euroopa Liidu võetav seisukoht EMP Ühiskomitees seoses EMP lepingu XIII lisa muutmise ettepanekuga põhineb käesolevale otsusele lisatud EMP Ühiskomitee otsuse eelnõul.
   Artikkel 2
   Käesolev otsus jõustub selle vastuvõtmise päeval.
   
      Brüssel, 10. juuli 2012
      
         
            Nõukogu nimel
         
         
            eesistuja
         
         V. SHIARLY
      
   
   
      (1)  EÜT L 305, 30.11.1994, lk 6.
   
      (2)  EÜT L 1, 3.1.1994, lk 3.
   
      (3)  ELT L 157, 9.6.2006, lk 8.
   
      EELNÕU
      EMP ÜHISKOMITEE OTSUS nr …/2012,
      …,
      millega muudetakse EMP lepingu XIII lisa („Transport”)
      EMP ÜHISKOMITEE,
      võttes arvesse Euroopa Majanduspiirkonna lepingut, mida on muudetud Euroopa Majanduspiirkonna lepingut kohandava protokolliga („leping”), eriti selle artiklit 98,
      ning arvestades järgmist:
      
                  (1)
               
               
                  Lepingusse tuleb inkorporeerida Euroopa Parlamendi ja nõukogu 17. mai 2006. aasta direktiiv 2006/38/EÜ (millega muudetakse direktiivi 1999/62/EÜ raskete kaubaveokite maksustamise kohta teatavate infrastruktuuride kasutamise eest) (1).
               
            
                  (2)
               
               
                  EMP lepingu XIII lisa tuleks seetõttu vastavalt muuta,
               
            ON VASTU VÕTNUD KÄESOLEVA OTSUSE:
      Artikkel 1
      EMP lepingu XIII lisa punkti 18a (Euroopa Parlamendi ja nõukogu direktiiv 1999/62/EÜ) muudetakse järgmiselt.
      
                  1)
               
               
                  Lisatakse järgmine taane:
                  
                              „—
                           
                           
                              
                                 32006 L 0038: Euroopa Parlamendi ja nõukogu direktiiv 2006/38/EÜ, 17. mai 2006 (ELT L 157, 9.6.2006, lk 8).”
                           
                        
            
                  2)
               
               
                  Kohandusteksti muudetakse järgmiselt:
                  
                              i)
                           
                           
                              kohandus d asendatakse järgmisega:
                              
                                          „d)
                                       
                                       
                                          Artikli 7 lõike 4b lõppu lisatakse järgmine.
                                          
                                                      „a)
                                                   
                                                   
                                                      Teemaksukorralduse puhul, mida juba kohaldatakse üleeuroopalises teedevõrgus Kagu-Norras EMP Ühiskomitee otsuse nr xx/2012 jõustumise kuupäeval, peab allahindlus või teemaksude vähendamine sagedastele kasutajatele hiljemalt 31. detsembriks 2014 vastama nimetatud direktiivi artikli 7 lõikele 4b.
                                                   
                                                
                                                      b)
                                                   
                                                   
                                                      Teemaksukorralduse puhul, mida juba kohaldatakse üleeuroopalises teedevõrgus väljaspool Kagu-Norrat EMP Ühiskomitee otsuse xx/2012 jõustumise kuupäeval, võib säilitada praeguse allahindluste taseme tingimusel, et raskete kaubaveokite rahvusvahelise liikluse osa asjaomases infrastruktuurivõrgus jääb alla 30 %.
                                                   
                                                Teemaksukorralduse puhul, mis kehtestatakse pärast EMP Ühiskomitee otsuse nr xx/2012 jõustumist, võib allahindlus või teemaksude vähendamine sagedastele kasutajatele ületada nimetatud direktiivi artikli 7 lõikes 4b kehtestatud taset, kui
                                          
                                                      —
                                                   
                                                   
                                                      raskete kaubaveokite rahvusvahelise liikluse osa asjaomases infrastruktuurivõrgus ei ületa 5 %,
                                                   
                                                
                                                      —
                                                   
                                                   
                                                      selliste allahindluste või teemaksude tase on põhjendatud eritingimustega, eelkõige juhtudel, kui asjaomane infrastruktuurivõrk koosneb praamiliiklust asendavatest sildadest ja/või tunnelitest”.”;
                                                   
                                                
                                    
                        
                              ii)
                           
                           
                              kohanduse e tekst jäetakse välja.
                           
                        
            Artikkel 2
      Direktiivi 2006/38/EÜ islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.
      Artikkel 3
      Käesolev otsus jõustub …, tingimusel et EMP Ühiskomiteele on esitatud kõik EMP lepingu artikli 103 lõike 1 kohased teated (2).
      Artikkel 4
      Käesolev otsus avaldatakse Euroopa Liidu Teataja EMP osas ja EMP kaasandes.
      
         Brüssel, …
         
            
               EMP ühiskomitee nimel
            
            
               eesistuja
            
            
               EMP ühiskomitee sekretärid
            
         
      
      
         (1)  ELT L 157, 9.6.2006, lk 8.
      
         (2)  [Põhiseadusest tulenevaid nõudeid ei ole nimetatud.] [Põhiseadusest tulenevad nõuded on nimetatud].